चंडीगढ़ः निदहास ट्रॉफी भले ही खत्म हो चुकी हो लेकिन लोगों के सिर पर दिनेश कार्तिक के छक्के और बांग्लादेशी खिलाड़ियों के नागिन डांस का भूत अब भी सवार है. लोग सोशल मीडिया पर तरह-तरह से बांग्लादेशी खिलाड़ियों को ट्रोल कर रहे हैं. इसमें सिर्फ आम लोग नहीं बल्कि कई क्रिकेटर भी शामिल हैं. हरभजन सिंह ने भी ट्वीटर पर एक वीडियो शेयर की है जिसमें एक आदमी अजीब ढंग से डांस करता हुआ दिखाई दे रहा है. हरभजन सिंह ने इसे बिच्छु डांस का नाम दिया है.